ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.е.03.01-215596/17-17

Обреновац, 08.06.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 9.**

Пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ :**

Наручилац је 05.06.2017.  на порталу јн објавио појашњење којим је изменио конкурсну документацију и , онако како то закон и прописује, најавио да ће рок за подношење понуда бити померен. Истога дана, после истека радног времена, наручилац је заитересована лица обавестио да је у пиању била грешка и да нема основ за продужење рока за подношење понуда.

Измена конкурсних услова је евидентна јер након измене прилику за учешће у поступку имају и лица која нису испуњавали претходни услов који је имао елиминаторним карактер. Последица појашњења, односно измене од 05.06.2017. у 14:40 сати је да понуђач више није у обавези да од произвођача прибави потврду о усаглашености  коју је према ранијем захтеву наручиоца неизоставно морао да овери и потпише **„одговорни менаџер за управљање квалитетом из фабрике која производи понуђена добра.** Произвођач чију смо робу имали намеру да понудимо има више фабрика у којима има лица задужена за квалитет али та лица нису овлашћена за оверавање докумената у име компаније, тако да тај услов нисмо могли да испунимо. У појашњењу бр.7 наручилац даје одговор у којем тврди да је   **имао намеру да нагласи да је неопходно да предметну изјаву потпише одговорно лице за квалитет** без обзира на то где су та добра произведена – на којој локацији произвођача што би значило да лице које би потписало изјаву не мора да буде менаџер већ лице одговорно за квалитет.

Ранији услов:   За наручиоца је прихватљиво да се усаглашеност докаже овереном и потписаном изјавом од стране **менаџера** за управљање квалитетом **из фабрике која производи понуђена добра**

Нови услов:    За наручиоца је прихватљиво да се усаглашеност докаже овереном и потписаном изјавом од стране **одговорног лица** за квалитет **без обзира на то где су произведена понуђена добра**

Декларација о усаглашености је важан доказ а из овога произилази суштинска измена да исту сада не мора да потпише менаџер и да место производње неће утицати на прихватљивост декларације о усаглашености

Након објављене измене конкурсне услове можемо да испунимо па упозоравамо наручиоца на законску обавезу да када измени или допуни конкурсу документацију 8 или мање дана пре истека рока за подношење понуда  нови рок закаже узимајући у обзир време које је објективно потребно за припрему прихватљиве понуде, додатна разјашњења и евентуалну заштиту права. У овом поступку наручилац захтева банкарску гаранцију и достављање спорне изјаве, па молимо наручиоца да не користи законски минимум за заказивање новог рока.

**ОДГОВОР:**

У складу са наведеним примедбама, Комисија ће сачинити измену и допуну конкурсне документације и исту објавити на Порталу УЈН и нинтернет страници Наручиоца као и продужити рок за доставу понуда.

 КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан